
На основу Кадровског плана за Универзитетску дечју клинику за 2022. годину бр. 112-01-64/2022-02 од 24.02.2022. године као и одредаба чланова 7, 8 и 9 Посебног колективног уговора за здравствене установе чији је оснивач Република Србија, aутономна покрајина и јединица локалне самоуправе (Службени гласник РС бр.96/2019, 58/2020 – Анекс I), Универзитетска дечја клиника, Београд,  Тиршова 10,  расписује:




Ј А В Н И  О Г Л А С  
За пријем у радни однос на одређено време 
до 6(шест) месеци са пуним радним временом

· Службеник за јавне набавке, Одсек јавних набавки, Служба за правне, кадровске и административне послове   -  1(један) извршилац


I


РАСПИСУЈЕ СЕ ЈАВНИ ОГЛАС за пријем у радни однос на одређено време до 6(шест) месеци са пуним радним временом на послове Службеник за јавне набавке, Одсек јавних набавки, Служба за правне, кадровске и административне послове  -  1(један) извршилац.

Општи/типичан опис послова:
· -учествује у припреми годишњи план јавних набавки, план  набавки на које се закон не примењује и план контроле јавних набавки; 
· -спроводи стручне анализе, проучава тржиште и предлаже мере за унапређење послова јавних набавки и набавки на које се закон не примењује; 
· -контролише акте донете у поступцима јавних набавки, сачињава извештај 
· -учествује у поступцима јавних набавки као члан комисије; 
· -прави план прећења и реализације извршења уговора и прати реализацију препорука о спроведеним контролама; 
· -припрема уговоре, извештаје и води евиденције из области свог рада.
· -припрема и доставља Управи за јавне набавке тромесечне извештаје о спроведеним поступцима јавних набавки и јавних набавки на које се не примењује Закон о јавним набавкама, спроведеним преговарачким поступцима и друге извештаја о реализацији поступака јавних набавки у складу са важећим Законима и подзаконским актима;
· спроводи План јавних набавки ускладу са оквирним датумима предвиђеним у Плану набавки и да сви поступци буду покренути благовремено и Уговори закључени у складу са Планом набавки, Финансијским планом и осталим интерним актима донетим код наручиоца у поступцима реализације јавних набавки у складу са важећим прописима;
· припрема конкурсну документацију на основу достављених оверених и потписаних спецификација од стране надлежних служби у блиској сарадњи са именованим члановима комисије, што укључује припрему услова тендера, уговора и друге документације потребне за реализацију набавке добара, услуга или радова,
· координира поступак спровођења набавки за чију реализацију је задужен (покретање поступка, прикупљање понуда, јавно отварање понуда, преглед и оцену понуда и доделу уговора) и израђује све акте у вези са реализацијом поступака јавних набавки у сарадњи са комисијом за јавне набавке;
· учествује у регулисању односа и усклађивању правних питања од значаја за спровођење поступака јавних набавки које подржавају или у којима учествују друге кључне институције у Републици Србији (Министарство здравља, Агенција за лекове и медицинска средстава, Управа за јавне набавке, Републички фонд за здравствено осигурање и др.);
· учествује у припреми предлоге и захтева за тумачење правних прописа из области јавних набавки;
· прати и анализира правне прописе из области јавних набавки; 
· непосредно сарађује са другим службама Универзитетске дечје клинике по питању реализације послова и активности из области јавних набавки односно из домена поступака јавних набавки које реализује и за које је непосредно задужен;
· заједно са сарадницима одговоран је за исправност и правилно коришћење и стање инвентара;
· учествује на стручним, организационим и едукативним састанцима и семинарима у области своје струке; 
· обавезан је да стручним радом доприноси афирмацији организационе јединице;
· по потреби помаже другим запосленима у извршавању радних задатака у оквиру своје стручне спреме и оспособљености стечене радом;
· обавља и друге послове по налогу непосредног руководиоца у оквиру своје стручне спреме и оспособљености стечене радом.
За свој рад одговоран је непосредном руководиоцу. 

II

УТВРЂУЈУ СЕ услови за пријем у радни однос на одређено време до 6(шест) месеци са пуним радним временом на послове Службеника за јавне набавке, Одсек јавних набавки, Служба за правне, кадровске и административне послове  -  1(један) извршилац, код послодавца - Универзитетске дечје клинике, како следи:

-  високо образовање (дипломирани правник, дипломирани економиста)
-  знање рада на рачунару
 - положен стручни испит за службеника за јавне набавке у складу са законом; 
-   најмање три године радног искуства

 III

Рок за пријаву кандидата траје осам дана од дана објављивања огласа у листу „Послови“ Националне службе за запошљавање.
 
Пријаве се шаљу у затвореној коверти на адресу: Универзитетска дечја клиника, Тиршова 10, 11000 Београд, са назнаком „ПРИЈАВА НА КОНКУРС ЗА ПРИЈЕМ СЛУЖБЕНИКА ЗА ЈАВНЕ НАБАВКЕ, ОДСЕК ЈАВНИХ НАБАВКИ НА ОДРЕЂЕНО ВРЕМЕ ДО 6(ШЕСТ) МЕСЕЦИ - 1 (ЈЕДАН) ИЗВРШИЛАЦ“.

IV
Приликом пријаве на конкурс кандидати су дужни да доставе следећа документа:

· кратку биографију
· фотокопију личне карте
· фотокопију  дипломе о завршеној школи
-     фотокопију положеног стручног испита за службеника за јавне набавке
· фотокопију радне књижице или другог доказа о радном искуству кандидата ( уговори о раду, волонтерски уговори, потврда послодавца и сл.) 

Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему (претходно искуство о раду, додатно образовање или оспособљеност, дужина трајања школовања и сл.). 

Приликом заснивања радног односа, кандидати су дужни да доставе лекарско уверење као доказ о здравственој способности за послове за које се прима.

Оглас објавити на огласној табли Националне службе , Интернет страници Министарства здравља Републике Србије као и на сајту Клинике.

Неблаговремене и непотпуне пријаве неће се узимати у разматрање. 

